Ծնվել է 1914 թվին Բուենոս Այրեսում։ Դպրոցն ավարտելով՝ ընդունվել է մայրաքաղաքի համալսարանի բանասիրափիլիսոփայական ֆակուլտետը, բայց վճարունակ չլինելու պատճառով թողել է ուսումը։ Յոթ տարի աշխատել է որպես գյուղական դպրոցի ուսուցիչ, հետո դասավանդել է Մենդոսայի համալսարանում։ Քանի որ մասնակցել է արգենտինյան մտավորականների հակապերոնյան ելույթներին, ստիպված է եղել լքելու մանկավարժական գործունեությունը։ Վերադարձել է Բուենոս Այրես, աշխատել Գրքի պալատում որպես ծառայող։ 1951թվականին գնացել է Եվրոպա, մինչև կյանքի վերջն ապրել Փարիզում։